ວິທີການ ດ້ານການທູດຫຼາຍຝ່າຍ ຂອງທ່ານໄບເດັນ ຈະສາມາດແກ້ໄຂບັນຫາ ຢູ່ໃນມຽນມາ ໄດ້ຫຼືບໍ່?
ມັນຍັງຕ້ອງໄດ້ຖ້າເບິ່ງວ່າ ວິທີດ້ານການທູດຫຼາຍຝ່າຍຂອງທ່ານໄບເດັນນັ້ນ ຈະມີປະສິດທິພາບຫຼືບໍ່ ຢູ່ໃນພາກພື້ນບ່ອນທີ່ລະບອບການປົກຄອງຜະເດັດການ ແມ່ນເປັນເລື້ອງທີ່ທຳມະດາຫຼາຍຂຶ້ນ ແທນທີ່ຈະເປັນຂໍ້ຍົກເວັ້ນ.
ດ້ວຍມາດຕະການລົງໂທດຊຸດໃໝ່ທີ່ໄດ້ວາງຕໍ່ມຽນມາ ການຍຶດອຳນາດໃນວັນທີ 1 ກຸມພາ ຢູ່ໃນປະເທດດັ່ງກ່າວ ທີ່ໄດ້ປາກົດອອກມານັ້ນ ເປັນການທົດສອບໃນຂັ້ນຕົ້ນ ນະໂຍບາຍດ້ານການທູດຫຼາຍຝ່າຍຂອງທ່ານໂຈ ໄບເດັນ ໃນຂະນະທີ່ລັດຖະບານຂອງທ່ານ ປະຕິຍານວ່າ ຈະປ້ອງກັນປະຊາທິປະໄຕ ແລະຫາທາງເພື່ອຕ້ານຢັນອິດທິພົນຂອງຈີນທີ່ເພີ້ມຂຶ້ນນັບມື້ຢູ່ໃນພາກພື້ນ ຊຶ່ງໄດ້ສະແດງໃຫ້ເຫັນວ່າ ປະຊາທິປະໄຕກຳລັງຫລຸດນ້ອຍຖອຍລົງຫຼາຍສົມຄວນໃນບໍ່ເທົ່າປີຜ່ານ ມານີ້ ທ່ານໄບເດັນ ໄດ້ປະກາດໃນວັນພຸດວານນີ້ ມາດຕະການລົງໂທດທີ່ໄດ້ແນເປົ້າໝາຍໃສ່ພວກຜະເດັດການທະຫານຂອງມຽນມາ ຫຼັງຈາກທີ່ໄດ້ປຶກສາຫາລືກັບບັນດາພັນທະມິດ ແລະຄູ່ພາຄີທັງຫຼາຍ ທ່ານໄບເດັນ ໄດ້ກ່າວວ່າ “ສັນຍານທີ່ໜັກແໜ້ນແລະເປັນເອກະພາບທີ່ອອກມາຈາກສະຫະລັດ ແມ່ນຈຳເປັນຢ່າງຍິ່ງ ໃນທັດສະນະຂອງພວກເຮົາ ເພື່ອຊຸກຍູ້ປະເທດອື່ນໆໃຫ້ເຂົ້າຮ່ວມກັບພວກເຮົາໃນການກົດດັນໃຫ້ປະຊາທິປະໄຕກັບຄືນມາໃນທັນທີ ” ໃນການຕິດຕໍ່ຫາບັນດາພັນທະມິດເປັນບາດກ້າວທີ່ຈຳເປັນ ນັບຕັ້ງແຕ່ອຳນາດໃນການຕໍ່ລອງເຫຼືອພຽງເຫຼັກນ້ອຍທີ່ວໍຊິງຕັນສາມາດນຳມາໃຊ້ ຫຼັງຈາກທີ່ໄດ້ເພີ້ມມາດຕະການລົງໂທດຕໍ່ປະເທດດັ່ງກ່າວ ພາຍຫຼັງທີ່ໄດ້ມີການລະເມີດສິດທິມະນຸດຕໍ່ຊົນກຸ່ມນ້ອຍຊາວໂຣຮິງຢາ ເຖິງຢ່າງໃດກໍຕາມ ມັນຍັງຕ້ອງໄດ້ຖ້າເບິ່ງວ່າ ວິທີດ້ານການທູດຫຼາຍຝ່າຍຂອງທ່ານໄບເດັນນັ້ນ ຈະມີປະສິດທິພາບຫຼືບໍ່ ຢູ່ໃນພາກພື້ນບ່ອນທີ່ລະບອບການປົກຄອງຜະເດັດການແມ່ນເປັນເລື້ອງທີ່ທຳມະດາຫຼາຍຂຶ້ນ ແທນທີ່ຈະເປັນຂໍ້ຍົກເວັ້ນ ການກໍ່ລັດຖະປະຫານຂອງມຽນມາເກີດຂຶ້ນຫຼັງຈາກທີ່ປະຊາທິປະໄຕຢູ່ໃນພາກພື້ນໄດ້ຫລຸດນ້ອຍຖອຍລົງ ລວມທັງຢູ່ໃນ ບຣູນາຍ, ຫວຽດນາມ, ລາວ, ກຳປູ ເຈຍ ແລະຟີລິບປິນ ການຮັບມືກັບພວກມັນໃນແງ່ຂອງການແຂ່ງຂັນດ້ານຍຸດທະສາດກັບຈີນ ເປັນການທ້າທາຍສຳລັບລັດຖະບານທ່ານໄບເດັນ ອີງຕາມການກ່າວຂອງ ທ່ານໂຣເບີດ ແດລີ ຜູ້ອຳນວຍການ ຂອງສະຖາບັນຄິດສິງເຈີ ກ່ຽວກັບຈີນ ແລະສະຫະລັດ ຢູ່ທີ່ສູນກາງວູດໂດຣ ວີລສັນ ປັກກິ່ງແມ່ນຄູ່ການຄ້າໃຫຍ່ສຸດຂອງເນປີດໍ ແລະປະເທດທັງສອງມີສາຍພົວພັນ ດ້ານປ້ອງກັນປະເທດທີ່ເຂັ້ມແຂງ ນອກນັ້ນ ກອງທັບມຽນມາຍັງມີຄວາມສຳພັນ ທີ່ເລິກເຊິ່ງກັບຣັດເຊຍ ຊຶ່ງເປັນສັດຕູອີກປະເທດນຶ່ງຂອງສະຫະລັດ